જ્યારે ચાલુ શૈક્ષણિક વર્ષમાં ખાનગી શાળામાંથી કુલ પ૮૦૦ બાળકોએ મ્યુનિસિપલ શાળામાં પ્રવેશ મેળવ્યો તેવો તંત્રનો દાવો છે પરંતુ ગત ઓક્ટોબર ર૦૧૮માં બાળકોની સંખ્યા ૧,ર૧,૮૮૮ની થઇ છે, જે ખરેખર ૧,૩૦,ર૮૪ બાળકો થવા જોઇએ. છેલ્લાં ચાર વર્ષમાં ખાનગી શાળામાં કુલ ૧૯,૯૩૧ બાળકોએ મ્યુનિસિપલ શાળામાં પ્રવેશ લીધો તેવા તંત્રના દાવા છતાં પણ આટલા જ સમયગાળામાં કુલ ૪૬,૩૧૯ બાળકોએ શાળા છોડી હોય તો તેનું એક એકમાત્ર કારણ મ્યુનિસિપલ સ્કૂલબોર્ડમાં ચાલતી એક અથવા બીજા પ્રકારની ગેરરીતિ હોવાનો આક્ષેપ પણ આ સભ્યએ કર્યા છે. આ અંગે મ્યુનિસિપલ સ્કૂલબોર્ડના શાસનધિકારી એલ.ડી.દેસાઇને પૂછતાં તેમણે જણાવ્યું કે, નાગરિકોની વધેલી સમૃદ્ધિ, ગામડાઓમાં પણ નર્મદાનું પાણી મળતું થવાથી ત્યાં રોજી-રોટીના નવા અવસર પેદા થવા તેમજ ફેમિલી પ્લાનીંગના કારણે શાળામાં બાળકોની સંખ્યા ઘટી છે. એકલા અમદાવાદમાં જ નહીં, પરંતુ રાજ્યભરના શહેરી વિસ્તારોની શાળામાં આ ત્રણ કારણથી બાળકોની સંખ્યામાં ઘટાડો થઇ રહ્યો હોવાનો તેમણે દાવો કર્યો હતો.